**सूचनाको हक सम्बन्धी ऐन २०६४, को दफा ५(३) र नियमावलीको नियम ३ बमोजिम सार्वजनिक गरिएको विवरण**

**सूचना सार्वजनिक गर्ने निकायको नाम :** राष्ट्रिय निकुन्ज तथा वन्यजन्तु संरक्षण विभाग, बबरमहल, काठमाडौँ ।

**सूचना सार्वजनिक गरेको अवधि :** २०८०/०७/०१ देखि २०८१/०३/३१ सम्म ।

**१. विभागको स्वरूप र प्रकृति :**

नेपाल प्राकृतिक सम्पदा तथा जैविक विविधताले भरिपूर्ण राष्ट्र हो । नेपालमा पाइने वन्यजन्तु, वनस्पति र जैविक विविधता र पारिस्थितिकिय प्रणालीलाई संरक्षण, व्यवस्थापन र सदुपयोग गर्ने उद्देश्यले वि.सं. २०३७ सालमा राष्ट्रिय निकुञ्ज तथा वन्यजन्तु संरक्षण विभागको स्थापना भएको थियो ।

राष्ट्रिय निकुञ्ज तथा वन्यजन्तु संरक्षण विभाग अन्तर्गत हालसम्म १२ वटा राष्ट्रिय निकुञ्ज, १ वटा वन्यजन्तु आरक्ष, ६ वटा संरक्षण क्षेत्र, १ वटा शिकार आरक्ष गरी २० वटा संरक्षित क्षेत्रहरुको घोषणा भएको छ । संरक्षित क्षेत्र र स्थानीय समुदायबीचको सहकार्यबाट संरक्षित क्षेत्रहरुको एकीकृत र दीगो व्यवस्थापन गर्ने उद्देश्यले बि.सं. २०५२ सालमा मध्यवर्ती क्षेत्र व्यवस्थापन नियमावली लागू भई हाल १२ वटा राष्ट्रिय निकुञ्ज र १ वटा वन्यजन्तु आरक्षमा गरि जम्मा १३ वटा मध्यवर्ती क्षेत्रहरुको घोषणा गरि स्थानीय उपभोक्ताहरुको सहभागितामा जैविक विविधता संरक्षण तथा सामुदायिक विकास (Conservation and Community Development) कार्यक्रमहरु सञ्चालन हुँदै आएका छन् ।

**२. विभागको काम, कर्तव्य र अधिकार :**

**विभागको महाशाखा तथा शाखाहरुको कार्य विवरण :**

**महाशाखाहरुको कार्य विवरण :**

महानिर्देशकको सुपरिवेक्षणमा रही योजना तथा व्यवस्थापन महाशाखाले योजना, अनुगमन तथा मुल्यांकन र व्यवस्थापनको नीति र कार्यक्रमहरु तर्जूमा, कार्यान्वयन र वन्यजन्तु तथा जैविक विविधता संरक्षणसम्बन्धी कार्यहरु गर्ने गर्दछ । अनुसन्धान तथा प्रचार प्रसार महाशाखाले महानिर्देशकको सुपरिवेक्षणमा रही संरक्षण शिक्षा, इकोलोजी, सूचना प्रविधिको नीति र कार्यक्रमहरु तर्जूमा, कार्यान्वयन र वन्यजन्तु तथा जैविक विविधता संरक्षणसम्बन्धी कार्यहरु गर्दछ ।

**योजना तथा व्यवस्थापन महाशाखाको कार्य विवरण :**

१. विभाग तथा मातहत कार्यालयको योजना तर्जुमा, कार्यान्वयन, व्यवस्थापन योजना तयारी सम्बन्धी काम गर्ने ।

२. प्रचलित ऐन, नियम नीतिको परिधिमा रहि राष्ट्रिय निकुञ्ज, आरक्ष, संरक्षण क्षेत्र तथा मध्यवर्ती क्षेत्रहरुमा संचालित योजनाको कार्यान्वयन, अनुगमन तथा मूल्याङकनको काम गर्ने ।

३. राष्ट्रिय निकुञ्ज, आरक्ष, संरक्षण क्षेत्र तथा मध्यवर्ती क्षेत्रहरुको विकास विस्तारको लागि सम्भाव्यता अध्ययन लगायत प्रस्तावहरु तयार गर्ने ।

४. स्वीकृत व्यवस्थापन योजना कार्यान्वयनका लागि नीतिगत एवं कानूनी जटिलताको समाधानका लागि आवश्यक कार्य गर्ने ।

५. विभाग र सो अन्तर्गतका संरक्षित क्षेत्रभित्र संचालित कार्यक्रमहरुको अनुगमन मूल्याङकन गर्ने र चौमासिक तथा वार्षिक प्रगति प्रतिवेदन तयार गर्ने ।

६. महाशाखाको भौतिक साधनहरुको स्याहार संभार, मर्मत तथा सुरक्षा गर्ने व्यवस्था मिलाउने ।

७. महाशाखा सम्बन्धी तथ्यांक तथा सूचनाहरु संकलन, अद्यावधिक तथा वर्गिकरण गरी राख्ने ।

**अनुसन्धान तथा प्रचारप्रसार महाशाखाको कार्य विवरण :**

१. संरक्षित वन्यजन्तुको संरक्षणसम्वन्धी चुनौती, सीमापार संरक्षण, चोरी शिकार तथा अवैध व्यापार नियन्त्रण र आखेटोपहार पहिचान र व्यवस्थापन तथा अध्ययन, अनुसन्धान गर्ने ।

२. संरक्षणसम्बन्धी विद्युतीय तथ्यांक तथा सूचनाहरु संकलन, अद्यावधिक तथा वर्गीकरण गरी राख्ने, राख्न लगाउने ।

३. राष्ट्रिय निकुन्ज, आरक्ष तथा संरक्षण क्षेत्र सम्बद्ध प्रचलित ऐन, नियम, नीति कार्यक्रम अध्ययन गरी समय सापेक्ष संशोधन, परिमार्जनको लागि तयार गर्ने ।

४. संरक्षणसम्बन्धी तथ्यांक तथा सूचनाहरु संकलन, अद्यावधिक तथा वर्गीकरण गरी राख्ने, राख्न लगाउने ।

५. सम्बन्धीत विषयमा हुने सभा, गोष्ठी, सेमिनारमा भाग लिन कर्मचारीलाई खटाउने ।

६. कर्मचारीको कार्य विभाजन गरी कामको सुपरीवेक्षण, निर्देशन र नियन्त्रण तथा प्रत्यायोजित अधिकार बमोजिम कार्य सम्पादन मूल्यांकन, प्रोत्साहन पुरस्कार सम्बन्धी काम गर्ने ।

७. महाशाखाको भौतिक साधनहरुको स्याहार संभार, मर्मत तथा सुरक्षा गर्ने व्यवस्था मिलाउने ।

**शाखाहरुको कार्य विवरण :**

**योजना शाखा :**

यस शाखाले देहाय बमोजिमका कार्यहरु सम्पादन गर्दछ ।

* जैविक विविधता संरक्षणका स्वीकृत राष्ट्रिय नीति अनुसार अनुगमन तथा मूल्याकंन शाखाको अनुगमन तथा मूल्याङ्कन प्रतिवेदन समेतको आधारमा राष्ट्रिय निकुञ्ज, आरक्ष तथा संरक्षण क्षेत्रको संरक्षण तथा व्यवस्थापनको लागि विभाग र अन्तर्गतका कार्यालयहरुको योजना तथा कार्यक्रमहरु तयार गरी स्वीकृतिको लागि पेश गर्ने ।
* स्वीकृत योजनाहरुको कार्यान्वयनका लागि उपयुक्त प्रक्रिया र विधि तय गर्ने, सो पेश गरी स्वीकृति भएबमोजिम सम्बन्धीत निकायहरुमा कार्यक्रम अख्तियारी तथा अन्य मार्गदर्शन पठाउने वा जानकारी गराउने ।
* योजनासम्बन्धी काममा राष्ट्रिय योजना आयोग, वन तथा वाताबरण मन्त्रालय र राष्ट्रिय निकुञ्ज तथा वन्यजन्तु संरक्षण विभागबीचको सम्पर्क बिन्दुको रुपमा काम गर्ने ।
* तथ्यांक संकलन, प्रशोधन, वर्गीकरण, अद्यावधिक तथा सूचनाहरु सार्वजनीकरणको काम गर्ने ।
* स्वीकृत योजना र कार्यक्रम कार्यान्वयन सम्बन्धमा आवश्यक जानकारी लिने, विभाग तथा मातहत कार्यालयको नियमित तथा आवधिक प्रगति विवरणहरु तयार गर्ने र तालुक निकायमा पेश गर्ने ।
* विभाग र अन्तर्गत कार्यरत कर्मचारीहरुको लागि आवश्यक पर्ने विभिन्न किसिमका तालीमहरुको व्यवस्था गर्ने र
* योजना तथा कार्यक्रमहरुसँग सम्बन्धीत कार्यशाला गोष्ठीहरु आयोजना र सञ्चालन गर्ने, भाग लिने ।

**व्यवस्थापन शाखा :**

यस शाखाले देहाय बमोजिमका कार्यहरु सम्पादन गर्दछ ।

* राष्ट्रिय निकुञ्ज, आरक्ष, सरंक्षण क्षेत्र र मध्यवर्ती क्षेत्रहरुको व्यवस्थापन योजना बनाउने र कार्यान्वयन एवं अद्यावधिक गर्दै जाने ।
* जैविक विविधता संरक्षणका दृष्टिकोणले महत्वपूर्ण क्षेत्रहरुको सम्भाव्यता अध्ययन गरी निकुञ्ज, आरक्ष, संरक्षण क्षेत्र र मध्यवर्ती क्षेत्रहरुको विस्तार गर्ने ।
* संरक्षण क्षेत्र गैर सरकारी संघ, संस्था वा अन्य संस्थालाई व्यवस्थापन गर्न दिनेसम्बन्धी नेपाल सरकारको नीतिहरु कार्यान्वयन गर्ने र नियमित अनुगमन गर्ने ।
* घरपालुवा हात्ती व्यवस्थापनसम्बन्धी कार्य गर्ने ।
* शिकार व्यवस्थापन गर्ने तथा अनुमतिपत्र दिने र शिकारसम्बन्धी अनुगमन गर्ने ।
* संरक्षित क्षेत्रभित्र सेवा सञ्चालन तथा सोको व्यवस्थापनसम्बन्धी कार्यहरु गर्ने ।
* मध्यवर्ती क्षेत्रहरुमा प्राप्त हुने राजश्व यकीन गरी सोको आधारमा कार्यक्रम तयार गरी गराई स्वीकृतिको लागि पेश गर्ने ।
* मध्यवर्ती क्षेत्रहरुको व्यवस्थापन योजनाहरुको तर्जूमा कार्यान्वयन, अनुगमन र मूल्याङ्कन गर्ने एवं अद्यावधिक गर्दै जाने ।
* मध्यवर्ती क्षेत्रहरुको लागि आवश्यक पर्ने ऐन, नियम, नीति, निर्देशिकामा समयानुकूल परिमार्जन गर्नुपर्ने भएमा अध्ययन गरी संशोधनका लागि पेश गर्ने ।
* मध्यवर्ती क्षेत्रहरुको व्यवस्थापन गैर सरकारी संघसस्था वा अन्य संस्थालाई दिने सम्वन्धमा सुझाब सहयोग समन्वय गर्ने र सोसम्बन्धी नेपाल सरकारको नीतिहरु कार्यान्वयन गर्ने र नियमित अनुगमन गर्ने ।
* मध्यवर्ती क्षेत्रहरुमा सञ्चालित कार्यक्रमहरुको चौमासिक तथा वार्षिक प्रगति तयार गरी पेश गर्ने ।
* मध्यवर्ती क्षेत्रहरुमा सञ्चालित कार्यक्रमको प्रभावकारिता अध्ययन गरी वार्षिक रुपमा समीक्षा गर्ने ।

**अनुगमन तथा मुल्यांकन शाखा :**

यस शाखाले देहाय वमोजिमका कार्यहरु सम्पादन गर्दछ ।

* विभाग र अन्तर्गतका कार्यालयहरुबाट सञ्चालित वार्षिक कार्यक्रम, योजना तथा आयोजनाहरुको लक्ष्य हासिल भएको नभएको अनुगमन तथा मूल्याकंन गर्ने गराउने ।
* विभाग र अन्तर्गतका कार्यालयहरुको मासिक, चौमासिक र वार्षिक प्रतिवेदनहरु संकलन र तयार गरी तालुक निकायमा पठाउने र सरोकारवालाहरुलाई जानकारी गराउने ।
* नतिजामूलक अनुगमन तथा मुल्यांकन पद्धतिको विकास गर्ने, अनुगमन प्रतिवेदनहरु अद्यावधिक गर्ने गराउने ।
* विभाग र अन्तर्गत कार्यालयका विकास निर्माण तथा अन्य विषयमा भएका विविध गतिविधिको प्रगति विवरण तयार एवं समीक्षा गर्ने ।
* संरक्षित क्षेत्रभित्र सञ्चालित कार्यक्रमहरुको अनुगमन गरि सोको उपलब्धी र प्रभावकारिताको आधारमा आगामी वर्षको कार्यक्रम तयार गर्न योजना शाखालाई सहयोग र समन्वय गर्ने ।
* यस शाखासंग सम्वन्धित अन्य कार्यहरु गर्ने।

**इकोलोजी शाखा :**

यस शाखाले देहाय बमोजिमका कार्यहरु सम्पादन गर्दछ ।

* अनुसन्धान नीति तर्जुमा गरी स्वीकृत गराउने र अनुसन्धान अनुमति दिने ।
* अनुसन्धान कार्यहरुको स्थलगत सुपरीवेक्षण, अनुगमन गर्ने ।
* वन्यजन्तुको तथ्यांक अद्यावधिक राख्ने, वन्यजन्तुको संरक्षणका नीतिहरु कार्यान्वयन गर्ने ।
* वन्यजन्तुको स्थानान्तरण, गणनासम्बन्धी कार्यहरु गर्ने ।
* संरक्षण र अनुसन्धान प्रयोजनको लागि वन्यजन्तु स्वदेश तथा विदेशका संघ संस्थाहरुलाई नेपाल सरकारको निर्णयानुसार आदान प्रदान गर्ने व्यवस्था मिलाउने ।
* संरक्षणसँग सम्बन्धीत राष्ट्रिय तथा अन्तर्राष्ट्रिय सन्धि, सम्झौताहरुको कार्यान्वयन गर्ने ।
* सिमसार क्षेत्रहरुको व्यवस्थापनका कार्यहरु र तिनको व्यवस्थापन कार्यमा सम्वद्ध निकायहरुसंग समन्वय र अनुगमन गर्ने ।

**संरक्षण शिक्षा शाखा :**

यस शाखाले देहाय बमोजिमका कार्यहरु सम्पादन गर्दछ ।

* जैविक विविधता संरक्षणका लागि जनचेतना अभिवृद्धि गर्ने सामाग्रीहरु तयार गरी प्रकाशन र प्रसार गर्ने ।
* संरक्षण सम्बन्धी दिवस र समारोहहरु आयोजना, सञ्चालन गर्ने, विभागको समाचार पत्र, वार्षिक प्रतिवेदन तयार गरी वितरण गर्ने ।
* चलचित्र डकुमेन्ट्रि छायाँकंन सम्बन्धी कानून बमोजिम अनुमति प्रदान गर्न आवश्यक सहजीकरण गर्ने ।
* संरक्षण शिक्षासम्बन्धी पुस्तकालय व्यवस्थित गर्ने ।
* राष्ट्रिय तथा क्षेत्रीयस्तरका संरक्षण शिक्षा सूचना केन्द्र स्थापना, सञ्चालन तथा व्यवस्थापनका लागि समन्वय गर्ने ।

**सूचना प्रविधि शाखा :**

यस शाखाले देहाय बमोजिमका कार्यहरु सम्पादन गर्दछ ।

* विभागको वेभसाइट सञ्चालन, शाखाहरुमा नेटवर्किङ व्यवस्थापन गर्ने ।
* विभागका लागि आवश्यक सफ्टवेयर तयार गर्ने, गराउने र शाखाहरुको महत्वपूर्ण तथ्यांकहरु विद्युतिय माध्यमबाट व्यवस्थित ढंगले अभिलेख गर्ने ।
* विभाग अन्तरगत कार्यालयहरुमा सूचना प्रणालीको विकास गर्न आवश्यक सहयोग र समन्वय गर्ने ।
* विभाग र अन्तर्गतका कार्यालयहरुबाट प्राप्त सूचनाको आधारमा सूचना, तथ्यांक र कार्यक्रमहरू कम्प्युटरमा प्रविष्ट गर्ने तथा तथ्यांक अद्यावधिक गर्ने ।
* शाखाहरुमा रहेका कम्प्युटरको सुरक्षा, मर्मत संभार र सञ्चालनका लागि आवश्यक सहयोग गर्ने ।
* विभागले खरीद गर्ने कम्प्युटर र उपकरणमा गुणस्तरको लागि सुझाव पेश गर्ने ।
* विभाग अन्तर्गतका कार्यालयका कर्मचारीका लागि आवश्यक तालीम प्रस्ताव एवं सञ्चालन गर्ने ।
* सूचना प्रविधिसम्बन्धी अन्य कार्य गर्ने ।

**कर्मचारी प्रशासन शाखा :**

यस शाखाले देहाय बमोजिमका कायर्हरु सम्पादन गर्दछ ।

* कर्मचारीहरुको नियुक्ती, सरुवा, बढुवा, स्वदेश तथा विदेशी तालीम, अध्ययन, अध्ययन भ्रमण आदिमा मनोनयनका साथै दण्ड पुरस्कार र विभागीय कारवाहीको शुरु कारवाही गर्ने ।
* विभाग र अन्तरगत कार्यालयहरुको आन्तरिक प्रशासन र कर्मचारी प्रशासनसम्बन्धी कार्य गर्ने ।
* सार्वजनिक खरीद ऐन र नियमावली बमोजिम सार्वजनिक खरीद योजना तयार गर्ने, कार्यान्वयनको लागि निर्णय गर्ने, खरीद भएको जिन्सी सामानको दाखिला, भौतिक सम्पत्तिको सुरक्षा, मर्मत सम्भार गर्ने, गराउने लिलाम बिक्रीसम्बन्धी कार्य गर्ने ।
* विभागका महाशाखा र शाखा प्रमुख एवं विभागीय प्रमुखसंग प्रशासनिक विषयहरुमा आवश्यकता अनुरुप राय आदान प्रदान गर्ने ।
* जनगुनासो व्यवस्थापन, अख्तियार दुरुपयोग अनुसन्धान आयोग तथा सतर्कता केन्द्रको निर्देशन कार्यान्वयन गर्ने गराउने

**आर्थिक प्रशासन शाखा :**

यस शाखाले देहाय बमोजिमका कार्यहरु सम्पादन गर्दछ ।

* विभाग र अन्तर्गत कार्यालयहरुको लागि योजना शाखासंग समन्वय गरी बजेट तर्जुमा कार्यमा सहयोग गर्ने र स्वीकृत बजेट नियमानुसार निकासा दिने, खर्चको अभिलेख राख्ने ।
* विभाग र अन्तर्गत कार्यालयहरुको राजश्व र धरौटीसमेतको केन्द्रीय आर्थिक विवरण तयार गरी तालुक निकायमा पठाउन पेश गर्ने ।
* सञ्चालित आयोजनाहरुको चौमासिक, र वार्षिक खर्चको फांटवारी तयार गर्ने । आर्थिक सर्वेक्षण तथा बजेट तर्जुमा कार्यमा अन्य शाखालाई सहयोग गर्ने ।
* आर्थिक कारोवारमा माग भए बमोजिम राय पेश गर्ने ।
* आर्थिक कारोवारसम्बन्धी सम्पूर्ण श्रेस्ता दुरुस्त राख्ने, आन्तरिक र अन्तिम लेखापरीक्षण गराउने ।
* विभाग र अन्तर्गत कार्यालयहरुको वेरुजुको अभिलेख अद्यावधिक गर्ने गराउने ।
* कर्मचारीले पाउने पारिश्रमिक (तलव, भत्ता, खाद्यान्न, पोशाक) लगायतका अन्य सुविधाहरु समयमै उपलव्ध गराउने ।
* लेखापरीक्षणबाट देखिन आएका वेरुजुहरु नियमानुसार फस्र्यौट गर्ने, गराउने ।

**वन्यजन्तु अपराध नियन्त्रण शाखा :**

यस शाखाले देहाय बमोजिमका कार्यहरु सम्पादन गर्दछ ।

* वन्यजन्तुको अपराध नियन्त्रणका लागि केन्द्रीयस्तरमा सरोकारवाला निकायहरुसंग समन्वय गर्ने ।
* मातहतका कार्यालयहरुमा चोरी शिकार नियन्त्रण इकाई प्रभावकारी रुपमा परिचालन गर्न आवश्यक राय सुझाव पेश गर्ने ।
* अन्तराष्ट्रिय महासन्धि, सन्धि र सम्झौताहरुको कार्यान्वयन भए नभएको अनुगमन गर्ने ।
* वन्यजन्तु चोरी शिकारमा संलग्न व्यक्तिहरुको अभिलेख तयार गर्ने ।
* विभाग र अन्तरगतका कार्यालयहरुमा वन्यजन्तु सम्बन्धी अपराधका विषयहरुमा अदालती कारबाहीमा रहेका विषयवस्तुसंग आवश्यक पर्ने जवाफ, प्रतिवेदन तयार गर्ने ।
* वन्यजन्तु अपराध नियन्त्रणसम्बन्धमा केन्द्रीयस्तरमा सञ्जाल गठन गर्ने कार्यमा आवश्यक सहयोग उपलव्ध गराउने ।

**३. विभागमा रहने कर्मचारी संख्या :**



**४. विभागबाट प्रदान गरिने सेवा :**

|  |  |
| --- | --- |
| **क्र.सं.** | **सेवाको विवरण** |
| **१.** | संरक्षित क्षेत्रभित्र नेपाली नागरिक / संस्थाबाट नमूना संकलन नगरिकन गरिने अध्ययन /अनुसन्धानको अनुमति  |
| **२.** | संरक्षित क्षेत्रभित्र नेपाली नागरिक / संस्थाबाट नमूना संकलन गरेर गरिने अध्ययन /अनुसन्धानको अनुमति |
| **३.** | संरक्षित क्षेत्रभित्र विदेशी नागरिक / संस्थाले नेपाली अनुसन्धानमूलक संस्थासँग आवद्ध भई गर्ने अध्ययन /अनुसन्धान अनुमति |
| **४.** | वन्यजन्तु आयात /निर्यातमा अनुमति  |
| **५.** | संरक्षित क्षेत्ररुको वार्षिक कार्यक्रम /मध्यवर्ती क्षेत्रको कार्यक्रमबारे जानकारी |
| **६.** | मध्यवर्ती क्षेत्र व्यवस्थापन बारे जानकारी प्रदान |
| **७.** | वन्यजन्तु शिकार अनुज्ञापत्र (नियमित शिकार) |
| **८.** | नियमित शिकार आखेटोपहार अनुज्ञापत्र प्रदान |
| **९.** | संरक्षित क्षेत्रभित्र सेवाहरु सञ्चालन अनुमति/सहमति |
| **१०.** | संरक्षित क्षेत्रभित्र भौतिक पूर्वाधारहरु निर्माण अनुमति /सहमति/प्रक्रिया |
| **११.** | मध्यवर्ती क्षेत्र /संरक्षण क्षेत्रमा उद्योग दर्ता सहमति /अनुमति /प्रक्रिया  |
| **१२.** | वन्यजन्तु चोरी शिकार नियन्त्रणसम्बन्धी जानकारी |
| **१३.** | संरक्षित क्षेत्रभित्र अवलोकन भ्रमणको अनुमति  |
| **१४.** | वृत्तचित्र छायाँङ्कन अनुमति पत्र  |
| **१५.** | जनचेतना अभिवृद्धि गर्ने तथा सूचनामूलक सामग्री प्रकाशन एवं प्रचार कार्य |
| **१६.** | साहसिक पर्यटकीय गतिविधिको सहमति |
| **१७.** | पुस्तकालय सेवा (नेपालको जैविक विविधता संरक्षण सम्बन्धी जानकारी दिने ) |

**५. सेवा प्रदान गर्ने शाखा र जिम्मेवार अधिकारी :**

|  |  |  |  |
| --- | --- | --- | --- |
| **क्र.सं.** | **सेवाको विवरण** | **लाग्ने समय** | **जिम्मेवार पदाधिकारी** |
| **१.** | संरक्षित क्षेत्रभित्र नेपाली नागरिक / संस्थाबाट नमूना संकलन नगरिकन गरिने अध्ययन /अनुसन्धानको अनुमति  | ३ दिनभित्र | बरिष्ठ इकोलोजिष्ट / इकोलोजिष्ट |
| **२.** | संरक्षित क्षेत्रभित्र नेपाली नागरिक / संस्थाबाट नमूना संकलन गरेर गरिने अध्ययन /अनुसन्धानको अनुमति | १० दिनभित्र |  बरिष्ठ इकोलोजिष्ट / इकोलोजिष्ट |
| **३.** | संरक्षित क्षेत्रभित्र विदेशी नागरिक / संस्थाले नेपाली अनुसन्धानमूलक संस्थासँग आवद्ध भई गर्ने अध्ययन /अनुसन्धान अनुमति | १५ दिनभित्र | बरिष्ठ इकोलोजिष्ट / इकोलोजिष्ट |
| **४.** | वन्यजन्तु आयात /निर्यातमा अनुमति  | ३० दिनभित्र |  बरिष्ठ इकोलोजिष्ट / इकोलोजिष्ट |
| **५.** | संरक्षित क्षेत्ररुको वार्षिक कार्यक्रम /मध्यवर्ती क्षेत्रको कार्यक्रमबारे जानकारी | २ दिनभित्र | बरिष्ठ योजना अधिकृत / योजना अधिकृत |
| **६.** | मध्यवर्ती क्षेत्र व्यवस्थापन बारे जानकारी प्रदान | २ दिनभित्र | बरिष्ठ व्यवस्थापन अधिकृत / व्यवस्थापन अधिकृत |
| **७.** | वन्यजन्तु शिकार अनुज्ञापत्र (नियमित शिकार) | ७ दिनभित्र | वरिष्ठ व्यवस्थापन अधिकृत / व्यवस्थापन अधिकृत |
| **८.** | नियमित शिकार आखेटोपहार अनुज्ञापत्र प्रदान | ७ दिनभित्र कारवाही शुरु गर्ने | बरिष्ठ व्यवस्थापन अधिकृत / व्यवस्थापन अधिकृत |
| **९.** | संरक्षित क्षेत्रभित्र सेवाहरु सञ्चालन अनुमति / सहमति | ७ दिनभित्र कारवाही शुरु गर्ने | वरिष्ठ व्यवस्थापन अधिकृत / व्यवस्थापन अधिकृत |
| **१०.** | संरक्षित क्षेत्रभित्र भौतिक पूर्वाधारहरु निर्माण अनुमति / सहमति / प्रक्रिया | ७ दिनभित्र कारवाही शुरु गर्ने | बरिष्ठ व्यवस्थापन अधिकृत / व्यवस्थापन अधिकृत |
| **११.** | मध्यवर्ती क्षेत्र /संरक्षण क्षेत्रमा उद्योग दर्ता सहमति /अनुमति /प्रक्रिया  | २ दिनभित्र | वरिष्ठ व्यवस्थापन अधिकृत / व्यवस्थापन अधिकृत |
| **१२.** | वन्यजन्तु चोरी शिकार नियन्त्रणसम्बन्धी जानकारी | १ देखि ३ दिनभित्र | बरिष्ठ अनुसन्धान अधिकृत / अनुसन्धान अधिकृत |
| **१३.** | संरक्षित क्षेत्रभित्र अवलोकन भ्रमणको अनुमति  | ३ दिनभित्र | वरिष्ठ संरक्षण शिक्षा अधिकृत / संरक्षण शिक्षा अधिकृत |
| **१४.** | वृत्तचित्र छायाँङ्कन अनुमति पत्र  | २ दिनभित्र | बरिष्ठ संरक्षण शिक्षा अधिकृत / संरक्षण शिक्षा अधिकृत |
| **१५.** | जनचेतना अभिवृद्धि गर्ने तथा सूचनामूलक सामाग्री प्रकाशन एवं प्रचार कार्य | ३ दिनभित्र कार्वाही शुरु गर्ने | वरिष्ठ संरक्षण शिक्षा अधिकृत / संरक्षण शिक्षा अधिकृत |
| **१६.** | साहसिक पर्यटकीय गतिविधिको सहमति | २ दिनभित्र | वरिष्ठ संरक्षण शिक्षा अधिकृत / संरक्षण शिक्षा अधिकृत |
| **१७.** | पुस्तकालय सेवा (नेपालको जैविक विविधता संरक्षण सम्बन्धी जानकारी दिने ) | २ दिनभित्र | बरिष्ठ संरक्षण शिक्षा अधिकृत / संरक्षण शिक्षा अधिकृत |

**६. सेवा प्रदान गर्न लाग्ने दस्तुर र अवधि :**

|  |  |  |  |
| --- | --- | --- | --- |
| **क्र.सं.** | **सेवाको विवरण** | **लाग्ने समय** | **बुझाउनु पर्ने दस्तूर / राजश्व** |
| **१.** | संरक्षित क्षेत्रभित्र नेपाली नागरिक / संस्थाबाट नमूना संकलन नगरिकन गरिने अध्ययन /अनुसन्धानको अनुमति  | ३ दिनभित्र | निःशुल्क |
| **२.** | संरक्षित क्षेत्रभित्र नेपाली नागरिक / संस्थाबाट नमूना संकलन गरेर गरिने अध्ययन /अनुसन्धानको अनुमति | १० दिनभित्र | निःशुल्क |
| **३.** | संरक्षित क्षेत्रभित्र विदेशी नागरिक / संस्थाले नेपाली अनुसन्धानमूलक संस्थासँग आवद्ध भई गर्ने अध्ययन /अनुसन्धान अनुमति | १५ दिनभित्र | निःशुल्क |
| **४.** | वन्यजन्तु आयात /निर्यातमा अनुमति लागी CITESको प्रमाण पत्र जारी गरेको  | ३० दिनभित्र | निकासी रु- २०००, पैठारी रु-५००० |
| **५.** | संरक्षित क्षेत्ररुको वार्षिक कार्यक्रम /मध्यवर्ती क्षेत्रको कार्यक्रमबारे जानकारी | २ दिनभित्र | निःशुल्क |
| **६.** | मध्यवर्ती क्षेत्र व्यवस्थापन बारे जानकारी प्रदान | २ दिनभित्र | निःशुल्क |
| **७.** | वन्यजन्तु शिकार अनुज्ञापत्र (नियमित शिकार) | ७ दिनभित्र | रा.नि.तथा व.सं.नियमावली २०३० को अनुसूची १ वमोजिमको दस्तूर । |
| **८.** | नियमित शिकार आखेटोपहार अनुज्ञापत्र प्रदान | ७ दिनभित्र कारवाही शुरु गर्ने | नेपाली नागरिक रु.१५००।– विदेशी नागरिकरु.१०,०००।– |
| **९.** | संरक्षित क्षेत्रभित्र सेवाहरु सञ्चालन अनुमति / सहमति | ७ दिनभित्र कारवाही शुरु गर्ने | ऐन नियममा व्यवस्था भए वमोजिम । |
| **१०.** | संरक्षित क्षेत्रभित्र भौतिक पूर्वाधारहरु निर्माण अनुमति / सहमति / प्रक्रिया | ७ दिनभित्र कारवाही शुरु गर्ने | निःशुल्क |
| **११.** | मध्यवर्ती क्षेत्र /संरक्षण क्षेत्रमा उद्योग दर्ता सहमति /अनुमति /प्रक्रिया  | २ दिनभित्र | निःशुल्क |
| **१२.** | वन्यजन्तु चोरी शिकार नियन्त्रणसम्बन्धी जानकारी | १ देखि ३ दिनभित्र | निःशुल्क |
| **१३.** | संरक्षित क्षेत्रभित्र अवलोकन भ्रमणको अनुमति  | ३ दिनभित्र | ऐन नियममा व्यवस्था भए बमोजिम |
| **१४.** | वृत्तचित्र छायाँङ्कन अनुमति पत्र  | २ दिनभित्र | नेपाली नागरिकलाई रु. १०,०००।– सार्कमुलुक नागरिकलाई रु.५०,०००।–अन्य विदेशी नागरिकलाई यु.एस.डलर १,५००/- |
| **१५.** | जनचेतना अभिवृद्धि गर्ने तथा सूचनामूलक सामग्री प्रकाशन एवं प्रचार कार्य | ३ दिनभित्र कार्वाही शुरु गर्ने | निशुल्क |
| **१६.** | साहसिक पर्यटकीय गतिविधिको सहमति | २ दिनभित्र | हिमाली तथा पहाडी संरक्षण क्षेत्रभित्र साहासिक पर्यटकीय सेवा संचालन गर्ने कार्यविधि २०६७ को अनुसूची १ बमोजिमको दस्तुर | |
| **१७** | पुस्तकालय सेवा (नेपालको जैविक विविधता संरक्षण सम्बन्धी जानकारी दिने ) | २ दिनभित्र | निशुल्क |

**७. निर्णय गर्ने प्रक्रिया र अधिकार :**

यस विभागसंग सम्बन्धीत नीतिगत निर्णयहरु नेपाल सरकार मन्त्रिपरिषद् र वन तथा वातावरण मन्त्रालयबाट हुने गर्दछ । आर्थिक, प्रशासनिक तथा अन्य निर्णयहरु विभागका महानिर्देशकबाट हुने गर्दछ ।

**८. निर्णय उपर उजुरी सुन्ने अधिकारी :**

* वन तथा वातावरण मन्त्रालयका सचिव
* विभागका महानिर्देशक
* विभागका उप-महानिर्देशक

**९. सार्वजनिक निकायले संचालन गरेको कार्यक्रम र सो को प्रगति :**

यस विभागबाट २०८०/०७/०१ देखि २०८१/०३/३१ सम्म दैनिक नियमित सेवा प्रदान गर्नुका साथै सम्पादन गरिएका मुख्य मुख्य कामहरु:

**योजना शाखा :**

* उपमहानिर्देशकको कार्यकक्ष मर्मत संभार
* विभागका शौचालयहरुको मर्मत सुधार
* शाखा प्रमुखको कार्यकक्ष मर्मत सुधार
* जीर्ण भवन मर्मत सुधार
* विभागको भवनको रंग रोगन
* विभागमा विजुली वाईरिङ मर्मत सुधार
* तराईका संरक्षित क्षेत्रसंग जोडिएका दुधुवा बाल्मिकी लगायतका संरक्षित क्षेत्रमा असल अभ्यास आदन प्रदान तथा अन्तरक्रिया
* निर्माण भएका भौतिक पूर्वाधारहरुको जि.पि.एस. सहितको अभिलेख अद्यावधिक/व्यवस्थापन (तराईका सं.क्षे.)
* सन् २०३० सम्ममा संरक्षित क्षेत्रहरुलाई आत्मनिर्भर बनाउने सम्बन्धी अध्ययन
* राष्ट्रिय प्रकृति संरक्षण कोषलाई वन्यजन्तु डार्ट औषधी खरिद अनुदान
* योजना शाखासंग सम्बन्धित अन्य दैनिक भैपरी कार्यहरुको सम्पादन

**व्यवस्थापन शाखा :**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **सि.न.** | **विषय** |  **कामको प्रकृति** | **आयोजनाको नाम** | **क्षमता (मे.वा.)/के.भी.** | **जिल्ला/न.पा/गा.पा.** | **निर्णय मिति/सम्झौता मिति** | **निर्णयको किसिम** | **जग्गा भोगाधिकारको क्षेत्रफल (हेक्टर)** | **हटाउन स्वीकृत रुख संख्या** | **हाइड्रोपावर/कार्यालयको नाम** | **निकुञ्ज/संरक्षित क्षेत्रको नाम** |
| १ | पुल निर्माण | BES संक्षिप्त वातावरणीय अध्ययन सहमति | वस्तीपुर भुन्द्रुङ्ग जोड्ने पक्की मोटरबल पुल  | 170 मी | मकवानपुर जि | 20/07/2080 | विभागीय | - | - | भौतिक पूर्वाधार तथा यातायात मन्त्रालय बाग्मती प्रदेश | पर्सा राष्ट्रिय निकुञ्ज कार्यालय |
| २ | प्रसारण लाइन आयोजना | (IEE)प्रारम्भिक वातावरणीय परीक्षण अध्ययन सहमति | लामाबगर बाह्रविसे २२० केभी  | 220 केभी | दोलखा जि | 12/07/2080 | विभागीय | - | - | राष्ट्रिय प्रसारण ग्रिड कम्पनी  | गौरीशंकर संरक्षण क्षेत्र कार्यालय |
| ३ | पुल निर्माण | (IEE)प्रारम्भिक वातावरणीय परीक्षण अध्ययन सहमति | कर्णाली नदी पुल सनकट्टीघाट  | 752.62 मि | कैलाली जि र बर्दियाजि | 20/07/2080 | विभागीय | - | - | सडक विभाग | बर्दिया राष्ट्रिय निकुञ्ज कार्यालय |
| ४ | जलविद्युत आयोजना | (EIA)वातावरणीय अध्ययन सहमति  | जगदुल्ला अर्धजलाशययुक्त PROR जविआ  | 106 | डोल्पा जिल्ला जगदुल्ला गापा र मुड्केचुला गापा | 13/07/2080 | मन्त्रीस्तर | - | - | जगदुल्ला हाइड्रोपावर कम्पनि लि | शे-फोक्सुण्डो राष्ट्रिय निकुञ्ज कार्यालय |
| ५ | प्रसारण लाइन आयोजना | जग्गा भोगाधिकार/रुखहरु हटाउने सम्वन्धी सम्झौता पत्र | कोहलपुर-सुर्खेत 132 केभी प्रसारण लाइन | 132 | बाँके/बर्दिया | 20/09/2080 | विभागीय | - | - | नेपाल विद्युत प्राधिकरण | बर्दिया राष्ट्रिय निकुञ्ज कार्यालय |
| ६ | होटल/लज/ रिसोर्ट संचालन  | (EIA)वातावरणीय अध्ययन सहमति  | बुढानिलकण्ठ हेरिटेज होटल |   | बुढानिलकण्ठ | 17/09/2080 | मन्त्रीस्तर | - | - | बुढानिलकण्ठ हेरिटेज लि | शिवपुरी नार्गाजुन राष्ट्रिय निकुञ्ज कार्यालय |
| ७ | सिंचाई  | (FS)सम्भाव्यता अध्ययन सहमति  | बबई मानखोला डाइभर्सन आयोजना |   | बर्दिया/बाँके | 02/10/2080 | मन्त्रीस्तर | - | - | जलश्रोत तथा सिंचाई विभाग | बर्दिया राष्ट्रिय निकुञ्ज कार्यालय |
| ८ | प्रसारण लाइन आयोजना | जग्गा भोगाधिकार र रुख कटान सम्वन्धमा | लिपिङ्ग खोला जविआ १३२ केभी विद्युत प्रसारण लाइन आयोजना | 132 | सिन्धुपाल्चोक जि भोटेकोशी  | 09/10/2080 | मं.प.निर्णय | 14.881 | 471 | हिम रिभर पावर लि | गौरीशंकर संरक्षण क्षेत्र कार्यालय |
| ९ | सडक  | (IEE)प्रारम्भिक वातावरणीय परीक्षण अध्ययन सहमति | भेरी कोरिडोर (जाजरकोट-दुनै-मरिम- तिन्जो-धो) सडक आयोजना अन्तर्गत त्रिपुराकोट-चुगांड-दुनै सडक खण्ड स्तरोन्नती | 2.5 किमि | डोल्पा जिल्ला  | 03/10/2080 | विभागीय | - | - | भौतिक पूवार्धार तथा यातायात मन्त्रालय, सडक विभाग | शे-फोक्सुण्डो राष्ट्रिय निकुञ्ज कार्यालय |
| १० | जलविद्युत आयोजना | जग्गा भोगाधिकार र रुख कटान सम्वन्धमा | भोटेकोशी -१ जविआ | 40 मेवा | सिन्धुपाल्चोक जि भोटेकोशी  | 09/10/2080 | मं.प.निर्णय | 4.25 | 16 | इलेक्ट्रोपावर कम्पनी लि | गौरीशंकर संरक्षण क्षेत्र कार्यालय |
| ११ | जलविद्युत आयोजना | जग्गा भोगाधिकार र रुख कटान सम्वन्धमा | लुजा खोला जविआ | 24.88 | सोलुखुम्बु जि | 18/10/2080 | मं.प.निर्णय | 4.692 | 272 | सिल्क पावर लि | सगरमाथा राष्ट्रिय निकुञ्ज कार्यालय |
| १२ | जलविद्युत आयोजना | जग्गा भोगाधिकार र रुख कटान सम्वन्धमा | मनाङ्ग मर्स्याङ्गदी जविआ | 135 | मनाङ्ग जि चामे | 09/10/2080 | मं.प.निर्णय | 33.47 | 1835 | मनाङ्ग मर्स्याङ्गदी हाइड्रोपावर | अन्नपूर्ण संरक्षण क्षेत्र कार्यालय |
| १३ | जलविद्युत आयोजना | जग्गा भोगाधिकार/रुखहरु हटाउने सम्वन्धी सम्झौता पत्र | सुपर काबेली ए जविआ १३.५ मेवा | 13.5 | ताप्लेजुङ्ग जि सिरिजंघा गा पा  | 16/10/2080 | - | - | - | स्नो रिभर्स प्रा लि | कञ्चनजंघा संरक्षण क्षेत्र कार्यालय |
| १४ | जलविद्युत आयोजना | जग्गा भोगाधिकार/रुखहरु हटाउने सम्वन्धी सम्झौता पत्र | सुपर काबेली खोला क्यासकेड जविआ १२ मेवा | 12 | ताप्लेजुङ्ग जि सिरिजंघा गा पा  | 16/10/2080 | - | - | - | हिल्टन हाइड्रो इनर्जी | कञ्चनजंघा संरक्षण क्षेत्र कार्यालय |
| १५ | जलविद्युत आयोजना | (EIA)वातावरणीय अध्ययन सहमति  | नामलान खोला जविआ | 135 | मुगु जि मुगुम कार्मारोग गापा | 06/11/2080 | मन्त्रीस्तर | - | - | एपोलो इनर्जी  | शे-फोक्सुण्डो राष्ट्रिय निकुञ्ज कार्यालय |
| १६ | जलविद्युत आयोजना | जग्गा भोगाधिकार र रुख कटान सम्वन्धमा | माथिल्लो अरुण जविआ (पहुँच मार्ग निर्माण) | 1063.4 | संखुवासभा जि | 06/11/2080 | मं.प.निर्णय | - | - | अपर अरुण हाइड्रो इलेक्ट्रिक | मकालु वरूण राष्ट्रिय निकुञ्ज कार्यालय |
| १७ | जलविद्युत आयोजना | (FS)सम्भाव्यता अध्ययन सहमति  | हिमा खोला जविआ | 10.8 | जुम्ला जि कन्कासुन्दरी  | 18/11/2080 | विभागीय | - | - | जलश्रोत तथा सिंचाई मन्त्रालय | रारा राष्ट्रिय निकुञ्ज कार्यालय |
| १८ | जलविद्युत आयोजना | जग्गा भोगाधिकार र रुख कटान सम्वन्धमा | अपर मादी -० जविआ ४३ मेवा | 43 मेवा | कास्की जि मादी गा.पा. | 28/11/2080 | मं.प.निर्णय | 16.93 | 1333 | अन्नपूर्ण पावर कम्पनी | अन्नपूर्ण संरक्षण क्षेत्र कार्यालय |
| १९ | जलविद्युत आयोजना | जग्गा भोगाधिकार/रुखहरु हटाउने सम्वन्धी सम्झौता पत्र | माथिल्लो सुरी खोला ज.वि.आ(७मेवा)  | 7 मेवा | दोलखा जि | 08/02/2081 | विभागीय | - | - | मकर जितुमाया हाइड्रोपावर | गौरीशंकर संरक्षण क्षेत्र कार्यालय |
| २० | जलविद्युत आयोजना | जग्गा भोगाधिकार/रुखहरु हटाउने सम्वन्धी सम्झौता पत्र | सांगुखोला १ जविआ (5.5 मेवा) | 5.5 मेवा | दोलखा जि | 08/02/2081 | विभागीय | - | - | हिम पर्वत हाइड्रोपावर | गौरीशंकर संरक्षण क्षेत्र कार्यालय |
| २१ | प्रसारण लाइन आयोजना | जग्गा भोगाधिकार/रुखहरु हटाउने सम्वन्धी सम्झौता पत्र | लिपिङ्ग खोला जविआ १३२ केभी विद्युत प्रसारण लाइन आयोजना | 132 | सिन्धुपाल्चोक जि भोटेकोशी  | 08/02/2081 | विभागीय | - | - | हिम रिभर पावर लि | गौरीशंकर संरक्षण क्षेत्र कार्यालय |
| २२ | जलविद्युत आयोजना | जग्गा भोगाधिकार/रुखहरु हटाउने सम्वन्धी सम्झौता पत्र | मनाङ्ग मर्स्याङ्गदी जविआ | 135 | मनाङ्ग जि चामे | 02/03/2081 | विभागीय | - | - | मनाङ्ग मर्स्याङ्गदी हाइड्रोपावर | अन्नपूर्ण संरक्षण क्षेत्र कार्यालय |
| २३ | खानेपानी आयोजना | BES संक्षिप्त वातावरणीय अध्ययन सहमति | वनगांउ खानेपानी टंयाकी निर्माण |   | गोकर्णेश्वर नपा | 03/02/2081 | विभागीय | - | - | गोकर्णेश्वर नपा | शिवपुरी नार्गाजुन राष्ट्रिय निकुञ्ज कार्यालय |
| २४ | उद्योग  | स्थापना तथा संचालन सहमति | गीता फर्निचर स:मिल उद्योग |   | पर्सा जि ठोरी गापा ३ | 30/01/2081 | विभागीय | - | - | गिता ढकाल | चितवन राष्ट्रिय निकुञ्ज कार्यालय |
| २५ | प्रसारण लाइन आयोजना | जग्गा भोगाधिकार र रुख कटान सम्वन्धमा | सुरी खोला जविआ ७ मेवा, ३३ केभी प्रसारण लाइन आयोजना | 33 केभी | दोलखा जि | 17/02/2081 | मं.प.निर्णय | 2.9936 | 412 | मकर जितुमाया हाइड्रोपावर | गौरीशंकर संरक्षण क्षेत्र कार्यालय |
| २६ | प्रसारण लाइन आयोजना | जग्गा भोगाधिकार र रुख कटान सम्वन्धमा | न्यादी जविआ १३२ केभी प्रसारण लाइन आयोजना | 132 केभी |   | 17/02/2081 | मं.प.निर्णय | - | - | न्यादी हाइड्रोपावर | अन्नपूर्ण संरक्षण क्षेत्र कार्यालय |
| २७ | खानेपानी आयोजना | BES संक्षिप्त वातावरणीय अध्ययन सहमति | खानेपानी ट्याकी निर्माण (भिमेश्वरस्थान खानेपानी उपभोक्ता समिति सुन्दरीजल) |   | गोकर्णेश्वर नपा | 07/03/2081 | विभागीय | - | - | गोकर्णेश्वर नपा | शिवपुरी नार्गाजुन राष्ट्रिय निकुञ्ज कार्यालय |
| २८ | पुल निर्माण | BES संक्षिप्त वातावरणीय अध्ययन सहमति | छलगाड नदी पुल | ४० मि | डोल्पा जि त्रिपुराकोट  | 07/03/2081 | विभागीय | - | - | सडक विभाग | शे-फोक्सुण्डो राष्ट्रिय निकुञ्ज कार्यालय |
| २९ | होटल/लज/ रिसोर्ट संचालन  | (IEE)प्रारम्भिक वातावरणीय परीक्षण अध्ययन सहमति | रारा होल्डिङ्ग रिसोर्ट प्रा लि |   | मुगु जि | 21/03/2081 | विभागीय | - | - | रारा होल्डिङ्ग रिसोर्ट प्रा लि | रारा राष्ट्रिय निकुञ्ज कार्यालय |
| ३० | जलविद्युत आयोजना | जग्गा भोगाधिकार र रुख कटान सम्वन्धमा | सुपर घलेम्दी जविआ | 9.14 | म्याग्दी जि | 17/03/2081 | मं.प.निर्णय | 4.2 | 560 | सुपर घलेम्दी हाइड्रोपावर | अन्नपूर्ण संरक्षण क्षेत्र कार्यालय |

**अनुगमन तथा मुल्यांकन शाखा :**

* मासिक प्रगति तथा नीति तथा कार्येक्रमको प्रतिवेदन वन तथा वातावरण मन्त्रालयमा पठाइएको ।
* संरक्षित क्षेत्रहरुको त्रैमासिक रुपमा त्रैमासिक प्रतिवेदन तयार गरी वन तथा वातावरण मन्त्रालयमा पठाइएको ।
* कर्मचारीहरुलाई लैंगिक हिंसा न्यूनिकरण सम्बन्धि गोष्ठी संचालन ।

**इकोलोजी शाखा :**

* वन तथा वातावरण मन्त्रालय (सचिवस्तर) को मिति २०८०/१०/२४ को निर्णयानुसार चितवन राष्ट्रिय निकुञ्जको पश्चिम क्षेत्रबाट पूर्वी क्षेत्रमा मिति २०८०/१२/‌०२ देखि २०८०/१२/०९ सम्म ६ वटा गैंडा स्थानान्तरण गरिएको ।
* Snow Leopard) Conservation Action Plan for Nepal (2024-2029), National Wildlife Health Action Plan, 2023-2032 र Bengal Florican Conservation Action Plan 2024-2033 प्रजाती संरक्षण कार्ययोजना स्वीकृत भएको साथै Bengal Florican Conservation Action Plan 2024-2033 प्रकाशन गरिएको ।
* विदेशी तथा नेपाली नागरिक गरी जम्मा २४६ वटा विभिन्न अध्ययन अनुसन्धानको लागि अनुमति प्रदान गरिएको ।
* वन्यजन्तुको पैठारीका लागि ३ र निकासीका लागि ४४ वटा CITES Permit जारी गरिएको ।
* ५३ वटा निजी हात्ती दर्ता गरी प्रमाण पत्र जारी गरिएको ।
* नेपालको हिउँ चितुवाको संख्या यकिन गरी विभागलाई सिफारीस गर्न प्राविधीक समिति गठन भई कार्य भईरहेको ।
* CITES Report अद्यावधिक गरीएको।
* Dhole Conservation Action Plan निर्माणको लागि Inception Workshop सम्पन्न गरी प्रक्रिया अगाडि बढाईएको ।
* खरमजुर वार्षिक गणना कार्य भएको ।
* CATS Report Update सम्बन्धमा बर्दिया र पर्सामा छलफल भएको ।
* चितवन राष्ट्रिय निकुञ्जदेखि शुक्लाफाँटा राष्ट्रिय निकुञ्जमा २५ वटा र बाँके राष्ट्रिय निकुञ्जमा १० वटा घडियाल गोहीको सम्भाव्यता अध्ययन गरी स्थानान्तरण गरिएको ।

**संरक्षण शिक्षा शाखा :**

1. शाखाको नियमित कामकाज
2. ड्रोन उडान भिडियो छायाङ्कनको अनुमति, साहसिक खेल

|  |  |  |  |  |  |  |
| --- | --- | --- | --- | --- | --- | --- |
| **क्र. सं.** | **सहमती पाउने संस्था/व्यक्ति** | **अनुमति दिएको संरक्षित क्षेत्र/सम्पर्क अधिकारीको नाम** | **मिति** | **अवधि** | **नागरीक** | **कैफियत** |
| १ | A One Nepali Update pvt ltd | शे-फोक्शुण्डो रा.नि. | २०८०।०७।०३ | २०८०।०७।०५- २०८०।०७।१४ | नेपाली | 8«f]g |
| २ | ईलाईट स्काई डाईभ | सगरमाथा रा.नि | २०८०।०७।०१ | २७ अक्टोबर २०२३ देखि ०५ नोभेम्बर | बेलायती | स्काई डाइभ |
| ३ | पासाङ शेर्पा | सगरमाथा रा.नि | २०८०।०७।१२ | २०८०।०७।१३- २०८०।०७।२९ | नेपाली | 8«f]g |
| ४ | अल्टाइ नेपाल ट्रेकिङ एण्ड ट्राभल | शे-फोक्शुण्डो रा.नि. | २०८०।०७।१२ | १२ नोभेम्बर २०२३ देखि २४ नोभेम्बर २०२३ | फ्रान्सेली | माउण्टेन बाईकिङ |
| ५ | अककल गुरुङ | सगरमाथा रा.नि | २०८०।०७।१२ | २०८०।०७।१२ - २०८०।०८।१० | नेपाली | 8«f]g |
| ६ | Everest Gallery Pvt Ltd | खप्तड रा.नि. | २०८०।०७।१२ | २०८०।०७।१३ - २०८०।०७।२५ | नेपाली | 8«f]g |
| ७ | हिमालयन एडभेन्चर स्पोर्ट प्रा.ली | सगरमाथा रा.नि | २०८०।०७।१३ | ३० अक्टोबर २०२३- २० नोभेम्बर २०२३ | बेलायती | माउण्टेन बाईकिङ |
| ८ | अन्नपुर्ण ट्रेक एण्ड एक्पिडिसनस प्रा.ली | सगरमाथा रा.नि | २०८०।०७।१४ | १२ नोभेम्बर २०२३ देखि १७ नोभेम्बर २०२३ | स्पेनिस | म्याराथन |
| ९ | श्रीराम गुरुङ | सगरमाथा रा.नि | २०८०।०७।१३ | २०८०।०७।२५ - २०८०।०९।१० | नेपाली | 8«f]g |
| १० | Icefall Adventures pvt ltd | सगरमाथा रा.नि | २०८०।०७।१४ | २०८०।०७।१८ - २०८०।०८।११ | भारतिय | डिजिटल क्यामेरा |
| ११ | Everest sky dive | सगरमाथा रा.नि | २०८०।०७।१५ | ०८ नोभेम्बर २०२३ देखि २५ नोभेम्बर २०२३ | फ्रान्सेली | स्काई डाइभ |
| १२ | Icefall production pvt ltd | सगरमाथा रा.नि | २०८०।०७।१६ | २०८०।०७।११- २०८०।०८।१९ | नेपाली | 8«f]g |
| १३ | सिप्रभ्य होटल एण्ड रिसोर्ट प्रा.ली. | बर्दिया रा.नि. | २०८०।०७।१७ | २०८०।०७।१८- २०८०।०७।२२ | नेपाली | 8«f]g |
| १४ | स्माइल मिडिया | बाँके रा. नि. | २०८०।०७।१७ | २०८०।०७।२१ - २०८०।०८।२१ | नेपाली | 8«f]g |
| १५ | हिमालयन लिडर्स ट्रेक्स एण्ड एक्सपिडिसन | सगरमाथा रा.नि | २०८०।०७।२० | २० नोभेम्बर २०२३ - ०८ डिसेम्बर २०२३ | स्विस | माउण्टेन बाईकिङ |
| १६ | अल्टाइ नेपाल ट्रेकिङ एण्ड ट्राभल | शे-फोक्शुण्डो रा.नि. | २०८०।०७।२१ | २०८०।०७।२६ - २०८०।०८।०७ | फ्रेन्च | 8«f]g |
| १७ | अनमोल साक्या | बर्दिया रा.नि. | २०८०।८।१० | २०८०।८।९- २०८०।८।१८ | नेपाली | 8«f]g |
| १८ | Icefall production pvt ltd | लामटाङ रा. नि. | २०८०।८।१२ | २०८०।८।२३- २०८०।८।२६ | क्यानेडियन | 8«f]g |
| १९ | शान्ता नेपाली प्रोडक्सन | सगरमाथा रा.नि | २०८०।८।१४ | ५ डिसेम्बर- ३० डिसेम्बर २०२३ | नेपाली | 8«f]g |
| २० | Vibe production pvt ltd | शिवपुरी नागार्जुन रा.नि. | २०८०।८।१५ | २०८०।८।१६-२०८०।९।१६ | नेपाली | 8«f]g |
| २१ | अनुज भण्डारी | सगरमाथा रा.नि | २०८०।८।२६ | २०८०।८।२९- २०८०।९।१२ | नेपाली | 8«f]g |
| २२ | निता फिल्म प्रोडक्सन | चितवन रा. नि. | २०८०।८।२९ | २०८०।९।५-२०८०।९।६ | नेपाली | 8«f]g |
| २३ | हिमाल डिजिटल फोटो स्टुडियो | सगरमाथा रा.नि | २०८०।०६।३० | २०८०।७।१५- २०८०।८।१५ | नेपाली | 8«f]g |
| २४ | Nepal Eight wonder media pvt ltd | सगरमाथा रा.नि | २०८०।८।४ | २०८०।८।१०- २०८०।९।१५ | नेपाली | 8«f]g |
| २५ | लवकान्त चौधरी | चितवन रा. नि. | २०८०।९।१२ | २०८०।९।१२- २०८०।१०।१२ | नेपाली | 8«f]g |
| २६ | Salt Route Excursion pvt. Ltd. | चितवन रा. नि. | २०८०।९।१२ | २०८०।१०।०८- २०८०।११।१९ | बिलायती | 8«f]g |
| २७ | रमिलो जिन्दगी स्टुडियो प्रा. ली. | चितवन रा. नि. | २०८०।०९।२० | ५ जनवरी - ५ फेब्रुअरी २०२४ | नेपाली | 8«f]g |
| २८ | जलजला टिभि प्रा.ली | अन्नपुर्ण संरक्षण क्षेत्र | २०८०।०९।२२ | २०८०।०९।२२ - २०८०।१०।०३ | नेपाली | 8«f]g |
| २९ | सिप्रभ्य होटल एण्ड रिसोर्ट प्रा.ली. | बर्दिया रा.नि. | २०८०।०९।२५ | ५ जनवरी - ३१ जनवरी २०२४ | नेपाली | 8«f]g |
| ३० | मिलारेपा इनर्जी प्रा. लि. | लामटाङ रा. नी. | २०८०।१०।०४ | २०८०।१०।०४ - २०८०।११।४ | नेपाली | 8«f]g |
| ३१ | Himalayan Activities Pvt. Ltd. | चितवन रा. नि. | २०८०।१०।१६ | २०८०।१०।२२ - २०८०।११।०८ | जापानी | 8«f]g |
| ३२ | G.M. Movies production | ढोरपाटन शि. आ. | २०८०।१०।१७ | २०८०।११।०१ - २०८०।१२।२० | नेपाली | डिजिटल क्यामेरा |
| ३३ | Nepal 8th wondwer | लामटाङ रा. नी. | २०८०।१०।२२ | २०८०।१०।२२ - २०८०।११।१५ | नेपाली | 8«f]g |
| ३४ | वन ओ वन क्रिएटिभ्स प्रा.ली. | सगरमाथा रा.नि | २०८०।१०।२२ | २०८०।१०।२२ - २०८०।१०।२९ | नेपाली | 8«f]g |
| ३५ | मिङमा शेर्पा | सगरमाथा रा.नि | २०८०।१०।२२ | २०८०।११।०८ - २०८०।१२।०२ | नेपाली | माउण्टेन बाईकिङ |
| ३६ | एआईटीसी इन्टरनेश्‍नल प्रा.लि | लामटाङ रा. नी. | २०८०।१०।२८ | २०८०/११/०३-२०८०/११/१३ | नेपाली | 8«f]g |
| ३७ | BON Holiday Pvt Ltd | शे-फोक्शुण्डो रा.नि. | २०८०।०८।०४ | २०८०।०८।०५ - २०८०।११।०४ | चिनिया | 8«f]g |
| ३८ | Paper Moon Pvt. Ltd. | चितवन रा. नि. | २०८०।११।०८ | २०८०।११।११ - २०८०।११।१५ | नेपाली | ड्रोन |
| ३९ | Salt Route Excursion pvt. Ltd. | सगरमाथा रा.नि | २०८०।११।१४ | २०८०।११।२५ - २०८०।१२।०२ | बिलायती | डिजिटल क्यामेरा |
| ४० | रमाईलो जिन्दगी स्टुडियो | सगरमाथा रा.नि | २०८०।०७।०२ | १ नोभेम्बर - १२ नोभेम्बर २०२३ | नेपाली | ड्रोन, म्याद थप |
| ४१ | Black Horse pvt ltd. | चितवन रा. नि. | २०८०।११।१६ | २०८०।११।२३ - २०८०।१२।०८ | नेपाली | ड्रोन |
| ४२ | रोसन ढकाल | रारा रा.नि. | २०८०।१२।०६ | २०८०।१२।०६ - २०८०।१२।१० | नेपाली | ड्रोन |
| ४३ | Contemporary Vision Pvt. Ltd. | सगरमाथा रा.नि | २०८०।१२।०७ | २०८१।०१।१० - २०८१।०२।०७ | स्वीस | ड्रोन |
| ४४ | The Yellow Light Studio | सगरमाथा रा.नि | २०८०।१२।०६ |   | नेपाली | ड्रोन |
| ४५ | A One Nepali Update pvt ltd | सगरमाथा रा.नि | २०८०।१२।१२ | २०८०।१२।१३ - २०८१।०१।२७ | नेपाली | ड्रोन |
| ४६ | Click man production | सगरमाथा रा.नि | २०८०।१२।१५ |  | नेपाली | ड्रोन |
| ४७ | चुङ्बा शेर्पा | बर्दिया रा.नि. | २०८०।१२।१४ | २०८०।१२।२०- २०८१।०३।२० | नेपाली | ड्रोन |
| ४८ | R. B. Movies | शे-फोक्शुण्डो रा.नि. | २०८०।१२।१४ |   | नेपाली | ड्रोन |
| ४९ | सविन ठकुरी | सगरमाथा रा.नि | २०८०।१२।१५ |   | नेपाली | ड्रोन |
| ५० | Seven summit Treks | सगरमाथा रा.नि | २०८०।१२।१६ |   | नेपाली | ड्रोन |
| ५१ | Himilaya Vision Treks & Expedition | सगरमाथा रा.नि | २०८०।१२।२५ |   | फ्रेन्च | ड्रोन (२) |
| ५२ | Wild Yak expedition pvt ltd | सगरमाथा रा.नि | २०८०।१२।२५ |   | फ्रेन्च | ड्रोन |
| ५३ | Himilayan Adventure sports pvt. Ltd | सगरमाथा रा.नि | २०८०।१२।२८ |   | स्पेनिस | माउण्टेन बाईकिङ |
| ५४ | Tana Bana Pvt. Ltd. | सगरमाथा रा.नि | २०८०।१२।२७ |   | नेपाली | ड्रोन |
| ५५ | Jagriti Picture pvt. Ltd. | खप्तड रा.नि. | २०८०।१२।२७ |   | नेपाली | ड्रोन |
| ५६ | Eight K Expedition pvt. Ltd | सगरमाथा रा.नि | २०८०।१२।२७ |   | नेपाली | ड्रोन (२) |
| ५७ | चुङ्बा शेर्पा | शुक्लाफाँटा रा.नि. | २०८०।१२।२८ |   | नेपाली | ड्रोन |
| ५८ | Himal Digital Photo Studio | सगरमाथा रा.नि | २०८०।१२।२८ |   | नेपाली | ड्रोन |
| ५९ | sagarmatha pollution control committee | सगरमाथा रा.नि | २०८१।०१।०६ |   | नेपाली | ड्रोन |
| ६० | Alpinist Climber Expedition | सगरमाथा रा.नि | २०८१।०१।०६ |   | नेपाली | ड्रोन |
| ६१ | रोसन ढकाल | सगरमाथा रा.नि | २०८१।०१।०७ |   | नेपाली | ड्रोन |
| ६२ | M Media pvt Ltd | ढोरपाटन शि. आ. | २०८१।०१।०७ |   | नेपाली | ड्रोन |
| ६३ | Michelle Dondi, Marcello Ugazio | सगरमाथा रा.नि | २०८१।०१।०७ |   | ईटाली | माउण्टेन बाईकिङ |
| ६४ | Fourteen Peak expedition pvt.ltd | सगरमाथा रा.नि | २०८१।०१।१० |   | बेलायती | ड्रोन |
| ६५ | एर्लिफ्ट टेक्नोलोजी प्रा. ली. | सगरमाथा रा.नि | २०८१।०१।०९ |   | नेपाली | ड्रोन |
| ६६ | आईस ल्याण्ड ट्रेकिङ एण्ड एक्सपिडिसन | सगरमाथा रा.नि | २०८१।०१।०९ |   | अष्ट्रियाली | ड्रोन |
| ६७ | Himilayan Research Expedition | सगरमाथा रा.नि | २०८१।०१।१३ |   | जापानी | ड्रोन |
| ६८ | मिङमार दोर्जी शेर्पा | शिवपुरी नागार्जुन रा.नि. लाङटाङ रा. नि. | २०८१।०१।१२ |   | फ्रेन्च | माउण्टेन बाईकिङ |
| ६९ | Sherpa Extreme Pvt Ltd. | सगरमाथा रा.नि | २०८१।०१।१३ |   | अमेरिकि | ड्रोन |
| ७० | Jaggannath Timilsina | सगरमाथा रा.नि | २०८१।०१।१६ |   | नेपाली | ड्रोन |
| ७१ | Ayush Bista | सगरमाथा रा.नि | २०८१।०१।१६ |   | नेपाली | ड्रोन |
| ७२ | Anuj Dhoj Adhikari | सगरमाथा रा.नि | २०८१।०१।१६ |   | नेपाली | ड्रोन |
| ७३ | Tarjan Phewadi | ढोरपाटन शि. आ. | २०८१।०१।१७ |   | नेपाली | ड्रोन |
| ७४ | Rakesh Prajapati | सगरमाथा रा.नि | २०८१।०१।१६ |   | नेपाली | ड्रोन |
| ७५ | हिमालयन एक्पिडिसन | सगरमाथा रा.नि | २०८१।०१।१८ |   | नेपाली | दौड नेपाली (नि:शुल्क) |
| ७६ | हिमालयन ट्रेल रनिङ्ग प्रा. लि. | सगरमाथा रा.नि | २०८१।०१।१८ |   | अमेरिकि | दौड |
| ७७ | Suman Gurung | सगरमाथा रा.नि | २०८१।०१।१८ |   | नेपाली | ड्रोन |
| ७८ | Cory wallace | सगरमाथा रा.नि | २०८१।०१।१८ |   | क्यानेडियन | माउण्टेन बाईकिङ |
| ७९ | The Yellow Light Studio | मकालु बरुण रा. नि. | २०८१।०१।२० |   | नेपाली | ड्रोन |
| ८० | मिङमा ग्यालजेन शेर्पा | सगरमाथा रा.नि | २०८१।०१।२६ |   | नेपाली | माउण्टेन बाईकिङ, नेपाली (नि:शुल्क) |
| ८१ | शिखर छहारी साँस्कृतिक कला केन्द्र | सगरमाथा रा.नि | २०८१।०१।३१ |   | नेपाली | डिजिटल क्यामेरा (२ वटा) |
| ८२ | स्काईडाभ नेपाल प्रा.लि. | सगरमाथा रा.नि | २०८१।०२।०१ |   | विदेशी | स्काई डाइभ |
| ८३ | के.टी. एम फिल्मस् प्रा.लि | सगरमाथा रा.नि | २०८१।०२।०३ |   | नेपाली | ड्रोन भिडियो |
| ८४ | उत्तर-दक्षिण व्यापारिक मार्ग विस्तार आयोजना निर्देशनालय | मकालु बरुण रा. नि. | २०८१।०२।०३ |   | नेपाली | ड्रोन भिडियो |
| ८५ | शान्ता नेपाली प्रोडक्सन | सगरमाथा रा.नि | २०८१।०२।०१ |   | नेपाली | ड्रोन भिडियो |
| ८६ | अन्डरग्राउण्ड टाकिज नेपाल प्रा.लि | ढोरपाटन शि. आ. | २०८१।०२।०४ |   | नेपाली | ड्रोन भिडियो |
| ८७ | नेपाल महिला रेस्लिङ फाउन्डेशन | सगरमाथा रा.नि | २०८१।०२।१४ |   | नेपाली | डिजिटल क्यामेरा |
| ८८ | गुड नेवर्स इन्टरनेशनल, ल.म.न.पा एकान्तकुना | रारा रा.नि. | २०८१।०२।२४ |   | नेपाली | ड्रोन भिडियो |
| ८९ | हिमालयन एडभेन्चर स्पोर्ट प्रा.ली | सगरमाथा रा.नि | २०८१।०२।३१ |   | भारतिय | माउण्टेन बाईकिङ |
| ९० | Eight K Everest Motion Pictures | ढोरपाटन शि. आ. | २०८१।०३।०२ |   | नेपाली | ड्रोन भिडियो |
| ९१ | रेड आई फिल्मस प्रा.लि सुर्यविनायक, भक्तपुर | चितवन रा. नि. | २०८१।०३।१८ |   | नेपाली | सिनेमा छायांकन अनुमति |
| ९२ | द सम्मिट फोर्स प्रा.लि | सगरमाथा रा.नि | २०८१।०३।२५ |   | भारतिय | माउण्टेन बाईकिङ |
| ९३ | ल्हाक्पा नुरु शेर्पा समेत ४ जना  | सगरमाथा रा.नि | २०८१।०२।०९ |   | नेपाली | माउण्टेन बाईकिङ |

1. 2080/12/19-2080/12/21 सम्म वार्डेन सेमिनार तथा मध्यवर्ती क्षेत्रका अध्यक्षहरुको बैठक सम्पन्न गरीयो ।
2. “सिमसार-मानव जीवनको आधार” भन्ने नाराका साथ विश्व सिमसार दिबस मनाईयो ।
3. २०८१बैशाख १-७ सम्म “वन्यजन्तुको संरक्षण:पर्यापर्यटन र आय आर्जन” (Wildlife Conservation: Eco-tourism and Income Generation) भन्ने मुल नाराका साथ माननीय वन तथा वातावरण मन्त्री नवल किशोर साह सुडीबाट उद्घाटन गरि २१ औं वन्यजन्तु सप्ताह २०८१ सम्पन्न गरियो ।

**सूचना प्रविधि शाखा :**

* विभागका वेवसाईट तथा सफ्टवेयरहरुको नविकरण भएको ।
* विभागको वेवसाईट अपडेट गर्ने कार्य भई रहेको ।
* विभागका विद्युतीय उपकरण इ हाजिरी, सिसि टिभि क्यामेरा, कम्प्युटर, प्रिन्टर, फोटोकपी, टेलिफोन मर्मत सुधार तथा नेटवर्किङ व्यवस्थापनका लागी आ.ब. २०८०/८१ को निमित्त सेवा प्रदायक संस्थासंग संझौता सम्पन्न भई मर्मत सुधारका कार्यहरु भई रहेको ।

**प्रशासन शाखा :**

* दैनिक प्रशासनिक कार्यहरु गरेको ।

**आर्थिक प्रशासन शाखा :**

* आर्थिक कृयाकलाप सम्बन्धि कार्यहरु संचालन गरेको ।

**वन्यजन्तु अपराध नियन्त्रण शाखा :**

1. “वन्यजन्तु अपराध नियन्त्रण आदेश, २०८०” मा वन्यजन्तु तथा वनजन्य अपराध नियन्त्रण गर्न प्रदेश स्तरमा प्रदेश वन्यजन्तु अपराध नियन्त्रण एकाई (PWCCB) रहने प्रावधान अनुसार मिति २०८०/०५/१३ गते गण्डकी प्रदेशमा, मिति २०८०/०९/१६ गते मधेश प्रदेशमा र २०८०/१२/०२ गते कोशी प्रदेशमा प्रदेशस्तरीय वन्यजन्तु अपराध नियन्त्रण एकाई गठन/पहिलो वैठक आयोजना सम्पन्न गरिएको साथै अन्य बाँकी प्रदेशहरुमा समेत पहिलो वैठक गर्ने कार्ययोजना/कार्यतालिका तयार भएको ।

२. वन्यजन्तु तथा वनजन्य अपराध नियन्त्रणका लागी “वन्यजन्तु अपराध नियन्त्रण आदेश, २०८०” बमोजिम जिल्ला वन्यजन्तु अपराध नियन्त्रण एकाइ मिति २०८०/०७/१२ गते तनहुँमा, मिति २०८०।११।२३ गते लमजुङमा, २०८१।०३।४ गते उदयपुरमा र मिति २०८१।०३।०४ गते रुकुम (पूर्व) मा गठन पहिलो बैठक गरि गठन गरिएको ।

३. “वन्यजन्तु अपराध नियन्त्रण आदेश, २०८०” बमोजिम मिति २०८०/११/१८ गते केन्द्रीय वन्यजन्तु अपराध नियन्त्रण एकाइको २० औँ बैठक सम्पन्न भएको ।

४. केन्द्रीय वन्यजन्तु अपराध नियन्त्रण एकाइको आयोजना तथा राष्ट्रिय प्रकृति संरक्षण कोष र United States Forest Service (USFS) को सहयोगमा वन तथा संरक्षित क्षेत्रका अनुसन्धान अधिकारीहरुको क्षमता अभिवृद्धि अन्तर्गत वन तथा वन्यजन्तु संरक्षण सम्बन्धी कानून कार्यान्वयन तालिमको पहिलो मोड्युल मिति २०८०/१२/०४ देखि २०८०/१२/१७ सम्म सौराहा, चितवनमा सञ्चालन भई सफलतापूर्वक सम्पन्न भएको ।

५. वन्यजन्तुको चोरी शिकार, तिनका अङ्गको अवैध ओसारपसार तथा विक्री वितरण नियन्त्रण कार्यका लागि नेपाली सेना (राष्ट्रिय निकुञ्ज तथा वन्यजन्तु आरक्ष निर्देशनालय) नेपाल प्रहरी, केन्द्रीय अनुसन्धान ब्यूरो (पिलर ४), सशस्त्र प्रहरी बल नेपाल (कार्य तथा सीमा सुरक्षा विभाग), वन तथा भू-संरक्षण विभाग, राष्ट्रिय अनुसन्धान विभाग, प्रदेश मातहतका वन क्षेत्र हेर्ने मन्त्रालय लगायतका सम्बन्धित सरोकारवाला निकायहरुसँग WCCB Center सचिवालयको तर्फबाट यस शाखाले आवश्यकता अनुसार समन्वय गरेको ।

६. वन्यजन्तु अपराध नियन्त्रण सम्बन्धी कार्यक्रमहरुलाई फिल्ड स्तरमा कार्यान्वयनका लागि WCCB सदस्य संस्थाहरु, संरक्षण सहयोगी साझेदारहरु तथा संरक्षणसँग सम्बन्धित अन्य सरोकारवाला निकायहरुसँग WCCB Center सचिवालयको तर्फबाट यस शाखाले आवश्यकता अनुसार समन्वय तथा सहजिकरण गरेको ।

७. चालु आ.व. २०८०/०८१ को वन्यजन्तुबाट भएको क्षतिको राहत वितरण, वन तथा वन्यजन्तुजन्य मुद्दा,वन्यजन्तु उद्दार तथा मृत्युसम्बन्धी विवरण संकलन गरि अभिलेखिकरण गर्ने कार्य भएको।

**८. वन्यजन्तु अपराध नियन्त्रण आदेश २०८० बमोजिम मिति २०८१।०३।२३ गते केन्द्रीय वन्यजन्तु अपराध नियन्त्रण एकाइ (**Center Level Wildlife Crime Control Bureau**) को २१ औँ बैठक** सम्पन्‍न भएको ।

९. Regional TOT on Legal Documentationकार्यक्रम राष्ट्रिय निकुञ्ज तथा वन्यजन्तु संरक्षण विभाग**,** SAWEN र डब्लु डब्लु एफ नेपाल को सहयोगमा जुलाई १५ देखि १९ चितवनको सौराहामा संचालन भएको।

१०. वन्यजन्तुको आखेटोपहार व्यवस्थापन कार्यविधि २०८१ असार मास्यौदा तयार गरि पेश गरेको ।

११. संरक्षित क्षेत्रको लैङगिक तथा सामाजिक समावेशकिरण कार्ययोजना २०८१ तयारी सम्वन्धि गोष्ठी २०८१।०२।२१ गते चितवन र २०८१।०२।२४ गते लाङटाङ राष्ट्रिय निकुञ्जमा सम्पन्‍न गरेको ।

**चालु आ. व. २०८०/०८१ मा संरक्षित क्षेत्रमा वितरण गरिएको वन्यजन्तुबाट भएको क्षतिको राहत वितरणको संक्षिप्त विवरण**

|  |  |  |
| --- | --- | --- |
| **क्र.सं.** | **क्षतिको विवरण** | **वितरण गरिएको राहत रकम रु.**  |
| १ | सामान्य घाइते | ७,८६,८३९ |
| २ | सख्त घाइते | ६७,०२,७२३ |
| ३ | मानिस मृत्यु | १,५०,००,००० |
| ४ | पशुधनको क्षति | ६,६७,६५,७६१ |
| ५ | भण्डारण गरेको अन्‍नको क्षति | १३,७४,४०० |
| ६ | घरगोठको क्षति | २०,७७,४७५ |
| ७ | अन्‍न बालिको क्षति | ४,२०,२९,३८९ |
| ८ | माछा क्षति | १०,००० |
| ९ | कुखुरा क्षति | ७४,००० |
|   | **कुल जम्मा** | **१३,४८,२०,५८७** |

**१०. सूचना अधिकारी र प्रमुखको नाम र पद :**

 **विभागका प्रमुखको नाम :** डा. सिन्धु प्रसाद ढुंगाना

  **विभागका सूचना अधिकारिको नाम :** श्याम कुमार शाह

**११. ऐन, नियम, विनियम वा निर्देशिकाको सुची :**

**प्रमुख नीति तथा रणनीतिहरु**

* नेपाल वनक्षेत्र रणनीति, २०७२
* दिगो विकासका लागि प्रकृति संरक्षणको राष्ट्रिय रणनीतिक प्रारुप, २०७२
* वन नीति, २०७५
* नेपालको जैविक विविधता रणनीति तथा कार्यान्वयन योजना, २०७१
* राष्ट्रिय सिमसार नीति, २०६९
* वन डढेलो नियन्त्रण रणनीति, २०६८
* वन अतिक्रमण रणनीति, २०६८
* संरक्षित क्षेत्रभित्र भौतिक पूर्वाधारहरु निर्माण एवं सञ्चालनसम्बन्धी कार्यनीति, २०६५
* घरपालुवा हात्ती व्यवस्थापन नीति, २०६०
* वान्यजन्तु पालन प्रजनन् तथा अनुसन्धान कार्यनीति, २०६०

**ऐनहरु**

* राष्ट्रिय निकुञ्ज तथा वन्यजन्तु संरक्षण ऐन, २०२९
* संकटापन्न वन्यजन्तु तथा वनस्पतिको अन्तराष्‍ट्रिय व्यापार नियन्त्रण ऐन, २०७३
* वन ऐन, २०७६
* वातावरण संरक्षण ऐन, २०७६

**नियमावलीहरु**

* हात्तीको व्यवस्था गर्ने नियमहरु, २०२२
* राष्ट्रिय निकुञ्ज तथा वन्यजन्तु संरक्षण नियमावली, २०३०
* चितवन राष्ट्रिय निकुञ्ज नियमावली, २०३०
* वन्यजन्तु आरक्ष नियमावली, २०३४
* हिमाली राष्ट्रिय निकुञ्ज नियमावली, २०३६
* खप्तड राष्ट्रिय निकुञ्ज नियमावली, २०४४
* मध्यवर्ती क्षेत्र व्यवस्थापन नियमावली, २०५२
* बर्दिया राष्ट्रिय निकुञ्ज नियमावली, २०५३
* संरक्षण क्षेत्र व्यवस्थापन नियमावली, २०५३
* संरक्षण क्षेत्र सरकारी व्यवस्थापन नियमावली, २०५७
* कञ्चनजङ्घा संरक्षण क्षेत्र व्यवस्थापन नियमावली, २०६४
* बाँके राष्ट्रिय निकुञ्ज नियमावली, २०७१
* शिवपुरी नागार्जुन राष्ट्रिय निकुञ्ज नियमावली, २०७६
* सङ्कटापन्न वन्यजन्तु तथा वनस्पतिको अन्तराष्ट्रिय व्यापार नियन्त्रण नियमावली, २०७६
* वातावरण संरक्षण नियमावली, २०७७
* वन नियमावली, २०७९

**निर्देशिका**

* मध्यवर्ती क्षेत्र व्यवस्थापन निर्देशिका, २०५६
* संरक्षण क्षेत्र व्यवस्थापन निर्देशिका, २०५६
* राष्ट्रिय प्राणि उद्यान केन्द्र संचालन निर्देशिका, २०७२
* यार्सागुम्बा व्यवस्थापन (संकलन तथा ओसारपसार) निर्देशिका, २०७३
* वन्यजन्तुमैत्री पूर्वाधार निर्माण निर्देशिका, २०७८
* वन्यजन्तुबाट भएको क्षतिको राहत वितरण निर्देशिका, २०८०

**मापदण्ड**

* मध्यवर्ती क्षेत्र (उद्योग स्थापना र सञ्चालन) मापदण्ड, २०८०
* संरक्षण क्षेत्र (उद्योग स्थापना र सञ्चालन) मापदण्ड, २०८०
* व्यवसायिक रुपमा वन्यजन्तुको पालन, प्रजनन तथा उपयोग सम्बन्धी मापदण्ड, २०८०
* **कार्यविधि**
* हिमाली तथा पहाडी संरक्षित क्षेत्रभित्र साहसिक पर्यटकीय सेवाहरु सञ्चालन गर्नेसम्बन्धी कार्यविधि, २०६७
* संरक्षित क्षेत्र अनुसन्धान कार्यविधि, २०६९
* सगरमाथा राष्ट्रिय निकुञ्जभित्र होटल, लज तथा चिया पसल सञ्चालन कार्यविधि, २०७०
* लामटाङ राष्ट्रिय निकुञ्ज तथा मध्यवर्ती क्षेत्रभित्र होटल, लज तथा चिया पसल संचालन सम्बन्धी कार्यविधि, २०७०
* वन्यजन्तुको आखेटोपहार व्यवस्थापन सम्बन्धी कार्यविधि, २०७२
* सुराकी परिचालन कार्यविधि, २०७२
* संरक्षित क्षेत्रको व्यवस्थापन योजना तयारी कार्यविधि,२०७३
* वन्यजन्तु उद्धार एवं उद्धार केन्द्र व्यवस्थापन कार्यविधि, २०७३

**विविध**

* राष्ट्रिय बाघ संरक्षण समिति, नेपालको गठन तथा काम कर्तव्य र अधिकार, २०६७
* वन्यजन्तु अपराध नियन्त्रण आदेश, २०८०

**१२. तोकिए बमोजिम अन्य विवरण :**

नेपाल पक्ष राष्ट्र भई अन्तर्राष्ट्रियस्तरमा गरको जैविक विविधता संरक्षणसम्बन्धी महासन्धि, अभिसन्धि, सन्धि र सम्झौताहरुको कार्यान्वयन ;

**१३. अघिल्लो आर्थिक वर्षमा सार्वजनिक निकायले कुनै कार्यक्रम वा आयोजना संचालन गरेको भए सो को विवरण वार्षिक प्रतिवेदन संलग्न छ ।**

**१४. सार्वजनिक निकायको वेभसाईट भए सो को विवरण :**

यस विभागको वेबसाईट:- www.dnpwc.gov.np

**१५. सार्वजनिक निकायले प्राप्त गरेको वैदेशिक सहायता, ऋण, अनुदान एवं प्राविधिक सहयोग र सम्झौता सम्बन्धी विवरण :**

|  |  |  |  |  |
| --- | --- | --- | --- | --- |
| **क्र.सं.** | **सहयोगी संघ संस्थाको नाम** | **सहयोगको बजेट** | **सहयोगको अवधि** | **कैफियत** |
| **१** | World Widlife Fund (WWF), NepaL |  |  | नेपालको संरक्षित क्षेत्रहरु, जिल्ला स्तरमा कार्यान्वयन भईरहेको | |
| **२** | National Trust for Nature Conservation (NTNC), Nepal |  |  |
| **३** | International Union For Conservation of Nature (IUCN), Nepal |  |  |
| **४** |  International Centre for Integrated Mountain Development (ICIMOD) |  |  |
| **५** | Zoological Society of London (ZSL), Nepal |  |  |
| **६** | Bird Conservation Nepal (BCN) |  |  |

**१६. सार्वजनिक निकायले वर्गीकरण तथा संरक्षण गरेको सुचनाको नामावली र त्यस्तो सूचना संरक्षण गर्न तोकिएको समयावधि:**

संरक्षित क्षेत्रहरुबाट दैनिक तथा मासिकरुपमा, वन्यजन्तु अपराध, वन्यजन्तु मृत्यु, घाइते, उद्धार, वन्यजन्तुबाट भएको क्षति, पर्यटक भ्रमणको संख्या, राजश्व संकलनको तथ्याङ्क, यस विभागको वेबसाइटमा रहेको News Reporting System मा प्रविष्ठ गरिने गरिएको छ । यस विभागका शाखाहरुबाट सम्पन्न भएका अध्ययन अनुसन्धान अनुमति, मध्यवर्ती क्षेत्रमा सेवा संचालन अनुमति, अवलोकन भ्रमण अनुमति तथा प्रसाशनिक कार्य जस्ता अन्य नियमित कार्यहरुको विवरण सम्बन्धीत शाखाहरुमानै सुरक्षित गरि राखिएको छ ।

**१७. सार्वजनिक निकायमा परेको सूचना माग सम्बन्धी निवेदन र सो उपर सूचना दिएको विवरण:**

विभिन्न संघ, संस्था, निकाय, सरकारी कार्यालय, विश्व विद्यालयका विद्यार्थी तथा सेवाग्राही एवं पत्रकारहरुबाट माग भएको सूचना, जानकारी उपलब्ध गराइएको छ । संरक्षण शिक्षा शाखा अन्तर्गतको जैविक विविधता पुस्तकालयमा निशुल्क अध्ययन गर्न अनुमति दिईएको छ । विभागबाट प्रकाशित प्रकाशनहरु निशुल्करुपमा वितरण गर्ने गरिएको छ । पुस्तकालयको तथ्याङ्क अनुसार नियमित रुपमा सेवाग्राहीहरुले पुस्तकालयको सेवा लिएका छन् । यसको साथै विभिन्न प्रकाशन, सूचना को Softcopy माग भए बमोजिम उपलब्ध गराउने गरिएको छ ।

**१८. सार्वजनिक निकायका सूचनाहरु अन्यत्र प्रकाशन भएका भए सो को विवरण:**

यस विभागका प्रकाशन, ऐन, नियम, विनियम वा निर्देशिका, तथा अन्य सार्वजानिक गर्नुपर्ने सम्पूर्ण सुचनाहरु यस विभागको वेबसाइटमा प्रकाशित छन् । वेबसाइटमा प्रकाशित सूचनाहरु निम्नलिखित link हरुबाट उपलब्ध गराइएका छन् ।

सूचनाहरु :- [http: / /dnpwc.gov.np /downloads /notices](http://dnpwc.gov.np/downloads/notices)

प्रेस विज्ञप्ति:- [http: / /dnpwc.gov.np /downloads /press\_release](http://dnpwc.gov.np/downloads/press_release)

कार्यक्रम तथा समाचार:- [http: / /dnpwc.gov.np /ne](http://dnpwc.gov.np/ne)ws

पुनश्च: उल्लिखित संक्षिप्त रुपमा सार्वजनिक गरिएको सूचना, जानकारी, तथ्याङ्क र विवरणलाई सकेसम्म शुद्धता र बोधगम्य रुपमा प्रस्तुत गर्न प्रयास गरिएका छौँ कहिँ कतै भूल त्रुटी भए श्रद्धेय पाठकहरुको सुझावको आधारमा समय सापेक्ष सुधार गरि अध्यावधिक गरिने प्रतिबद्धता जाहेर गर्दछौं ।